stanford-oval/wikipedia huggingface dataset:
โคลงสี่สุภาพ
โคลงตัวอย่าง

ตัวอย่างของโคลงสี่สุภาพในจินดามณีฉบับพระโหราธิบดี ที่มีไม้เอกไม้โทตรงตามบังคับ
| 0 | 1 | 2 |
| --- | --- | --- |
| ๏ เสียงลือเสียงเล่าอ้าง |  | อันใด พี่เอย |
| เสียงย่อมยอยศใคร |  | ทั่วหล้า |
| สองเขือพี่หลับใหล |  | ลืมตื่น ฤๅพี่ |
| สองพี่คิดเองอ้า |  | อย่าได้ถามเผือ ๚ะ |
— ลิลิตพระลอ
ตัวอย่างของโคลงสี่สุภาพในจินดามณี ฉบับหลวงวงศาธิราชสนิท ที่มีไม้เอกไม้โทตรงตามบังคับ
| 0 | 1 | 2 |
| --- | --- | --- |
| ๏ นิพนธ์กลกล่าวไว้ |  | เป็นฉบับ |
| พึงเพ่งตามบังคับ |  | ถี่ถ้วน |
| เอกโทท่านลำดับ |  | โดยที่ สถิตนา |
| ทุกทั่วลักษณะล้วน |  | เล่ห์นี้คือโคลง ๚ะ |
นอกจากนี้มีโคลงแบบฉบับอีกบทที่มาจากโคลงนิราศนรินทร์ ที่เอกโทครบตรงตำแหน่งเช่นกัน
| 0 | 1 | 2 |
| --- | --- | --- |
| ๏ จากมามาลิ่วล้ำ |  | ลำบาง |
| บางยี่เรือราพราง |  | พี่พร้อง |
| เรือแผงช่วยพานาง |  | เมียงม่าน  มานา |
| บางบ่รับคำคล้อง |  | คล่าวน้ำตาคลอ  ๚ะ |
— นิราศนรินทร์
สัมผัสระหว่างบท

การแต่งโคลงสี่สุภาพต่อกันหลายๆ บท เป็นเรื่องราวอย่างโคลงนิราศ โคลงเฉลิมพระเกียรติ โคลงสุภาษิต หรือโคลงอธิบายเหตุการณ์ต่างๆ อาจทำได้ 2 ลักษณะ คือ โคลงสุภาพชาตรี และ โคลงสุภาพลิลิต
โคลงสุภาพชาตรี ไม่มีสัมผัสระหว่างบท ส่วนใหญ่กวีนิพนธ์แบบเก่าจะนิยมแบบนี้เป็นส่วนมาก
โคลงสุภาพลิลิต มีการร้อยสัมผัสระหว่างบท โดยคำสุดท้ายของบทต้นต้องส่งสัมผัสสระ ไปยังคำที่ 1 หรือ 2 หรือ 3 ในบทต่อไป
เช่น
| 0 | 1 | 2 |
| --- | --- | --- |
| 1  ๏ บุเรงนองนามราชเจ้า |  | จอมรา  มัญเฮย |
| ยกพยุหแสนยา |  | ยิ่งแกล้ว |
| มอญม่านประมวลมา |  | สามสิบ  หมื่นแฮ |
| ถึงอยุธเยศแล้ว |  | หยุดใกล้นครา ๚ะ |
| 0 | 1 | 2 |
| --- | --- | --- |
| 2  ๏ พระมหาจักรพรรดิเผ้า |  | ภูวดล  สยามเฮย |
| วางค่ายรายรี้พล |  | เพียบหล้า |
| ดำริจักใคร่ยล |  | แรงศึก |
| ยกนิกรทัพกล้า |  | ออกตั้งกลางสมร ๚ะ |
| 0 | 1 | 2 |
| --- | --- | --- |
| 3  ๏ บังอรอัคเรศผู้ |  | พิศมัย  ท่านนา |
| นามพระสุริโยทัย |  | ออกอ้าง |
| ทรงเครื่องยุทธพิไชย |  | เช่นอุปราชแฮ |
| เถลิงคชาธารคว้าง |  | ควบเข้าขบวนไคล ๚ะ |
— โคลงภาพเรื่องพระราชพงศาวดาร
คำสร้อย

คำสร้อยซึ่งใช้ในโคลงสี่สุภาพนั้น จะใช้ต่อเมื่อความขาด หรือยังไม่สมบูรณ์ หากได้ใจความอยู่แล้วไม่ต้องใส่ เพราะจะทำให้ "รกสร้อย"
คำสร้อยที่นิยมใช้กันเป็นแบบแผนมีทั้งหมด 18 คำ
พ่อ ใช้ขยายความเฉพาะบุคคล
แม่ ใช้ขยายความเฉพาะบุคคล หรือเป็นคำร้องเรียก
พี่ ใช้ขยายความเฉพาะบุคคล อาจใช้เป็นสรรพนามบุรุษที่ 1 หรือบุรุษที่ 2 ก็ได้
เลย ใช้ในความหมายเชิงปฏิเสธ
เทอญ มีความหมายเชิงขอให้มี หรือ ขอให้เป็น
นา มีความหมายว่าดังนั้น เช่นนั้น
นอ มีความหมายเช่นเดียวกับคำอุทานว่า หนอ หรือ นั่นเอง
บารนี สร้อยคำนี้นิยมใช้มากในลิลิตพระลอ มีความหมายว่า ดังนี้ เช่นนี้
รา มีความหมายว่า เถอะ เถิด
ฤๅ มีความหมายเชิงถาม เหมือนกับคำว่า หรือ
เนอ มีความหมายว่า ดังนั้น เช่นนั้น
ฮา มีความหมายเข่นเดียวกับคำสร้อย นา
แล มีความหมายว่า อย่างนั้น เป็นเช่นนั้น
ก็ดี มีความหมายทำนองเดียวกับ ฉันใดก็ฉันนั้น
แฮ มีความหมายว่า เป็นอย่างนั้นนั่นเอง ทำนองเดียวกับคำสร้อยแล
อา ไม่มีความหมายแน่ชัด แต่จะวางไว้หลังคำร้องเรียกให้ครบพยางค์ เช่น พ่ออา แม่อา พี่อา หรือเป็นคำออกเสียงพูดในเชิงรำพึงด้วยวิตกกังวล
เอย ใช้เมื่ออยู่หลังคำร้องเรียกเหมือนคำว่าเอ๋ยในคำประพันธ์อื่น หรือวางไว้ให้คำครบตามบังคับ
เฮย ใช้เน้นความเห็นคล้อยตามข้อความที่กล่าวหน้าสร้อยคำนั้น เฮย มาจากคำเขมรว่า "เหย" แปลว่า "แล้ว" จึงน่าจะมีความหมายว่า
นอกจากนี้มีคำสร้อยที่เรียกว่า "สร้อยเจตนัง" คือสร้อยที่มีความหมาย หรือใช้ตามใจตน ซึ่งไม่ควรใช้ในงานกวีนิพนธ์ที่เป็นพิธีการ
ไทยแลนด์ อเมเจอร์ลีก ฤดูกาล 2561 โซนปริมณฑล

| --- | --- |

รายละเอียดการแข่งขัน
เมือง: กรุงเทพมหานคร จังหวัดปทุมธานี
วันที่: 1 กันยายน พ.ศ. 2561 เป็นต้นไป
ทีม: 14
สถิติการแข่งขัน
จำนวนนัดที่แข่งขัน: 14
จำนวนประตู: 54 (3.86 ประตูต่อนัด)
ผู้ทำประตูสูงสุด: กฤตณัฐ นาคทองอินทร์ , 4 ประตู (กรมสวัสดิการทหารอากาศ) ชลวิทย์ มีสิทธิ์ , 4 ประตู (มหาวิทยาลัยธนบุรี)
ไทยแลนด์ อเมเจอร์ลีก ฤดูกาล 2561 โซนปริมณฑล เป็นส่วนหนึ่งของการแข่งขันไทยแลนด์ อเมเจอร์ลีก ฤดูกาล 2561 ซึ่งเป็นลีกระดับสมัครเล่น และอยู่ลำดับที่ 5 ในระบบฟุตบอลลีกของประเทศไทย มีสโมสรที่เข้าร่วมการแข่งขันทั้งสิ้น 14 สโมสร แบ่งออกเป็น 2 กลุ่ม โดยจะนำผู้ชนะของแต่ละกลุ่มมาแข่งขันเพื่อหาแชมป์ของโซน จากนั้นสโมสรที่ได้แชมป์โซนจะต้องไปแข่งในรอบชิงชนะเลิศกับแชมป์ของโซนกรุงเทพมหานคร โดยผู้ชนะจะได้เลื่อนชั้นขึ้นไปแข่งขันระดับลีกอาชีพในไทยลีก 4
สโมสรที่เข้าร่วมการแข่งขัน > กลุ่ม เอ

↑  https://www.thaileague.co.th/official/ta/?r=News/NewsRead&id=4192%5Bลิงก์เสีย%5D
↑  https://www.thaileague.co.th/official/ta/?r=News/NewsRead&id=4192%5Bลิงก์เสีย%5D
โอซา แวง

| โอซา แวง |
| --- | --- |
โอซา แวงในงานแถลงข่าว MTV News
สารนิเทศภูมิหลัง
เกิด: 26 พฤศจิกายน พ.ศ. 2524 (42 ปี) โอซา ฮุ่ยหมิ่น หวัง ประเทศสิงคโปร์
คู่สมรส: จอน ลอร์ (พ.ศ. 2563–ปัจจุบัน)
บุตร: 1 คน
อาชีพ: นักแสดง, นางแบบ, ยูทูบเบอร์
ปีที่แสดง: พ.ศ. 2546–ปัจจุบัน
ฐานข้อมูล
IMDb
ThaiFilmDb
โอซา ฮุ่ยหมิ่น หวัง (จีน: 王惠敏; อักษรโรมัน: Ase Hui Min Wang) เป็นที่รู้จักในชื่อ โอซา แวง (เกิด 26 พฤศจิกายน พ.ศ. 2524) เป็นนางแบบสิงคโปร์ เธอเป็นลูกครึ่งสิงคโปร์-สวีเดน ที่ได้ตำแหน่งสาวเซ็กซี่ (FHM Sexiest Asian 2006) จากนิตยสารเอฟเอชเอ็มสองปีซ้อน
ประวัติ

โอซาเป็นบุตรคนเดียวของครอบครัว บิดาชื่อจอห์น แวง เป็นชาวสิงคโปร์เชื้อสายจีน ส่วนมารดาชื่ออิงเยร์ (Inger) เป็นชาวสวีเดน ครอบครัวอยู่ในประเทศสิงคโปร์ บิดาเป็นนักธุรกิจและมารดาเป็นแม่บ้าน ทั้งนี้มารดานับถือศาสนาคริสต์
โอซาเคยทำงานเป็นบริกร และในช่วงเวลานั้นก็ได้รับการชักชวนให้ไปเป็นนางแบบตั้งแต่ตอนอายุ 18 ปี โดยเริ่มมีผลงานในประเทศสิงคโปร์ ก่อนเข้าทำงานในกลุ่มบริษัทเจซีของเฉินหลง
ชีวิตส่วนตัว

โอซาเคยคบหากับบุคคลในวงการบันเทิงไทย เช่น ปีเตอร์ คอร์ป ไดเรนดัล และปรีติ บารมีอนันต์ โอซาจดทะเบียนสมรสกับจอน ลอร์ เมื่อวันที่ 8 กรกฎาคม 2563 ที่สำนักงานเขตลาดกระบัง หลังจากคบหามา 6 เดือน ทั้งสองมีบุตรสาวคนเดียว คือ คาญ่า ฮาเปอร์ ลอร์ (Kaya Harper Lor; เกิด 24 กุมภาพันธ์ พ.ศ. 2564)
นอกจากงานในวงการบันเทิงแล้ว เธอยังเป็นครูอาสาสอนภาษาอังกฤษแก่สามเณรในโรงเรียนพระปริยัติธรรมทุกวันพฤหัสบดี
ผลงาน > มิวสิกวิดีโอ

LEON LAI (Hong Kong) 2004
AARON KWOK (Hong Kong) 2005
JUSTIN LO (Hong Kong) 2006
รอ (CLASH) (Thailand) 2008
ค้างคา (CLASH) (Thailand) 2008
มือที่ไร้ไออุ่น (CLASH) (Thailand) 2008
หัวใจไม่ใช่กระดาษ (ชินวุฒ อินทรคูสิน) (Thailand) 2009
What will i do(จะทำยังไง) (ภพธร สุนทรญาณกิจ) (Thailand)
จะรักเธอมากกว่านั้น (Nuvo) (Thailand)
คิดถึงหรือเหงา (Nuvo) (Thailand)
อาการนอกใจ (C-Quint) (Thailand)
ฝังใจ (กรุงเทพมาราธอน) (Thailand)
หลงเลย   (Thaitanium feat Bank Clash) (Thailand)
ไม่ขอก็จะให้ (ดา เอ็นโดรฟิน) ( Thailand ) 2011
ของตายในมือเธอ (BANKK CA$H) (Thailand) 2017
ผลงาน > ภาพยนตร์

Clouds In My coffee ( Singapore 2003 )
Drink,Drank,Drunk ( Hong Kong 2006 )
สวย ลาก ไส้ (Thailand 2008)
The Prince and Me 4 (2009)
ชัมบาล่า shambala (2012)
ห้อง/หลอก/หลอน The Rooms (2014)
ผลงาน > ละครโทรทัศน์

อิน-จัน (2021)
ผลงาน > คอนเสิร์ต

Clash Army Rock Concert ช่วง Rock Drama (รับเชิญ)
รางวัล

FHM SEXIEST Asian 2005
FHM SEXIEST Asian 2006
FHM SEXIEST Asian 2007
FHM SEXIEST TOP 30 2008
ไมโครซอฟท์ เพนต์

| --- | --- |

เพนต์ในวินโดวส์ 7
ระบบปฏิบัติการ: วินโดวส์ทุกรุ่น
ประเภท: ตัวแก้ไขภาพกราฟิกส์เชิงจุดวิ่ง
เว็บไซต์: microsoft.com/windows/paint 
ไมโครซอฟท์ เพนต์ (ชื่อเดิมคือ เพนต์บรัช) หรือเป็นที่รู้จักในชื่อ เพนต์ เป็นโปรแกรมคอมพิวเตอร์กราฟิกอย่างง่ายของไมโครซอฟท์ โดยโปรแกรมสามารถบันทึกไฟล์เป็นบิตแมป (ในแบบสี 24-บิต, 256 สี, 16 สี, ขาวดำ, ใช้นามสกุล .bmp), เจเพ็ก, จิฟ (ยกเว้นภาพที่โปร่งใส), พิง (ไม่รองรับสีแบบ alpha channel) และทิฟฟ์แบบหน้าเดียว โดยตัวโปรแกรมมีความสามารถในการวาดทั้งขาวดำและสี แต่ไม่รองรับสเกลสีเทา (grayscale) โดยโปรแกรมนี้มีในระบบปฏิบัติการวินโดวส์ทุกรุ่น ความเรียบง่ายและใช้ได้อย่างรวดเร็วของตัวโปรแกรมทำให้เพนต์กลายเป็นหนึ่งในโปรแกรมที่ใช้งานกันมากที่สุดในระบบปฏิบัติการวินโดวส์ในรุ่นก่อน ๆ และใช้งานกันอย่างแพร่หลายในการตกแต่งภาพแบบง่ายในปัจจุบัน
แต่ในเดือนกรกฎาคม 2560 บนวินโดวส์ 10 ในรุ่น Fall Creators Update นั้น โปรแกรมนี้จะเป็นสถานะเลิกพัฒนา (deprecated) และจะเอาออกในอนาคต เพราะไม่มีการปรับปรุงแล้วและถูกแทนที่ด้วยเพนต์ทรีดี แต่ยังสามารถดาวน์โหลดมาใช้งานได้ที่วินโดวส์สตอร์
โปรแกรมเพนต์ทรีดี

ในช่วงเดือนพฤษภาคม 2559 ได้เปลี่ยนชื่อโปรแกรมเพนต์ใหม่เป็น เพนต์ทรีดี ซึ่งมีความสามารถในการวาดวัตถุสามมิติ และสามารถทำงานได้ทั้งสองมิติและสามมิติ โดยในขณะนี้มีเพียงวินโดวส์ 10 ในรุ่น Creators Update ขึ้นไปเท่านั้น ที่สามารถใช้งานได้
. .

. . หรือ ._. อาจหมายถึง:
สัญรูปอารมณ์
R ในรหัสมอร์ส
ไจอันต์

ไจอันต์ (giant) หรือนิยมเขียนเป็น ไจแอนท์ อาจหมายถึง
ยักษ์
ยักษ์ (เรื่องปรัมปราตะวันตก)
โกดะ ทาเคชิ ตัวละครในโดราเอมอน ชื่อเล่นว่า "ไจแอนท์"
ไจแอนท์ (วงดนตรี) เป็นวงดนตรีจากค่ายอาร์เอส ประกอบสมาชิก ฮาเวิร์ด , โทมัส , โจ
ดูเพิ่ม

ยักษ์ (แก้ความกำกวม)
ไถง สุวรรณทัต

| ไถง สุวรรณทัต |
| --- | --- |

ข้อมูลส่วนบุคคล
เกิด: 20 กุมภาพันธ์ พ.ศ. 2449 เมืองนครราชสีมา มณฑลนครราชสีมา อาณาจักรสยาม
เสียชีวิต: 1 มกราคม พ.ศ. 2535 (85 ปี)
พรรคการเมือง: พรรคประชาธิปัตย์ พรรคราษฎร
คู่สมรส: สมวงษ์ สุวรรณทัต
บุตร:  นงเยาว์  อัญชลี  วิศณุชาติ  ภรณี  อัสนีย์  กฤติกา  เรวดี 
บุพการี: พระยาสุริยเดชวิเศษฤทธิ (จาป สุวรรณทัต) (บิดา) คุณหญิงแข สุริยเดชวิเศษฤทธิ์ (มารดา)

ไถง สุวรรณทัต (20 กุมภาพันธ์ พ.ศ. 2449 - 1 มกราคม พ.ศ. 2535) อดีตนักธุรกิจอสังหาริมทรัพย์และอดีตนักการเมืองชาวไทยที่มีชื่อเสียง อดีตหัวหน้าพรรคราษฎร (พ.ศ. 2517)
ประวัติ

ไถง สุวรรณทัต เป็นบุตรชายของมหาอำมาตย์ตรี พระยาสุริยเดชวิเศษฤทธิ ทศทิศวิไชย (จาป สุวรรณทัต) และคุณหญิงแข สุริยเดชวิเศษฤทธิ์ จบการศึกษาจากโรงเรียนอัสสัมชัญบางรัก ไถงเป็นนักธุรกิจผู้บุกเบิกการก่อสร้างหมู่บ้านแบบหมู่บ้านจัดสรรเป็นแห่งแรกในประเทศไทย คือ หมู่บ้านเศรษฐกิจ ที่เขตบางแค ฝั่งธนบุรี ในปัจจุบัน ซึ่งกิจการของหมู่บ้านเศรษฐกิจก็ยังคงดำเนินมาจนถึงทุกวันนี้ นอกจากนี้แล้วยังเป็นผู้บริจาคที่ดินของตนเองเพื่อสร้างเป็น โรงเรียนอัสสัมชัญธนบุรี อีกด้วย
งานการเมือง

ในทางการเมือง ไถง ถือว่าเป็นนักการเมืองยุคบุกเบิกของพรรคประชาธิปัตย์ เป็นหัวหน้าทีมของผู้สมัครสมาชิกสภาผู้แทนราษฎร (ส.ส.) ของพรรคในพื้นที่จังหวัดธนบุรี  ซึ่งไถงถือว่าเป็น ส.ส.ของจังหวัดธนบุรีที่ได้รับเลือกตั้งมากที่สุด คือ 5 สมัย
ไถง ได้รับฉายาว่า "ผู้แทนขาเดียว" หรือ "ไถงขาเดียว" เนื่องจากในการปราศรัยหาเสียงในการเลือกตั้งเมื่อเดือนสิงหาคม พ.ศ. 2489 ที่วงเวียนเล็ก ในวันที่ 4 สิงหาคม ปีเดียวกัน ขณะที่หม่อมราชวงศ์เสนีย์ ปราโมช รองหัวหน้าพรรค กำลังลงจากเวทีปราศรัย ไถงซึ่งกำลังตรวจดูความเรียบร้อยอยู่ข้างรถหาเสียง ซึ่งอยู่ห่างจากเวทีประมาณ 8 เมตร เพียงแต่มีถนนกั้นไว้ ได้ถูกระเบิดขว้างใส่ ทำให้ได้รับบาดเจ็บสาหัส แพทย์ต้องตัดขาข้างขวาตั้งแต่ใต้เข่าลงไปทิ้งเมื่อนำส่งถึงโรงพยาบาล ส่วนคนขับรถถูกสะเก็ดระเบิดเสียชีวิต ขณะที่มือระเบิด ประชาชนที่มาร่วมฟังปราศรัยได้ช่วยกันจับตัวไว้ได้ ชื่อ นายทุเรียน เป็นนักศึกษามหาวิทยาลัยธรรมศาสตร์  ซึ่งเกือบจะถูกรุมประชาทัณฑ์ แต่พระยาศราภัยพิพัฒ ได้ขึ้นเวทีไปห้ามไว้ ต่อมาศาลได้พิพากษาให้จำคุกนายทุเรียนเป็นเวลา 8 ปี
แม้ไถงจะกลายสภาพเป็นบุคคลพิการ แต่ก็ยังไม่ล้มเลิกการเล่นการเมือง ยังคงมุ่งมั่นที่จะทำการเมืองต่อไป จนกระทั่งได้รับเลือกตั้งหลายต่อหลายครั้ง จนได้รับเป็นสมาชิกสภาผู้แทนราษฎรผู้พิการไทยคนแรก
นอกจากนี้แล้ว ยังเป็นหัวหน้าพรรคราษฎร เมื่อปี พ.ศ. 2517 อีกด้วย
งานภาพยนตร์

นอกจากแวดวงการเมืองและธุรกิจแล้ว ไถงยังเป็นผู้อำนวยการสร้างและผู้กำกับภาพยนตร์อีกด้วย มีผลงานได้แก่ พระลอ นำแสดงโดย มิตร ชัยบัญชา และเพชรา เชาวราษฎร์ ออกฉายในปี พ.ศ. 2511, เรื่อง เตะฝุ่น นำแสดงโดย สมบัติ เมทะนี และเพชรา เชาวราษฎร์ ออกฉายในปี พ.ศ. 2516  และ อยุธยาที่ข้ารัก นำแสดงโดย กรุง ศรีวิไล และภาวนา ชนะจิต ออกฉายในปี พ.ศ. 2522 เป็นต้น
เครื่องราชอิสริยาภรณ์

พ.ศ. 2513 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 3 ตริตาภรณ์มงกุฎไทย (ต.ม.)
ไมโครซอฟท์ ออฟฟิศ 2007

| --- | --- |

ไมโครซอฟท์ เวิร์ด 2007
นักพัฒนา: ไมโครซอฟท์

รุ่นเสถียร: 12.0.4518.1014    /    6 พฤศจิกายน พ.ศ. 2549
 
ระบบปฏิบัติการ: วินโดวส์
ประเภท: โปรแกรมสำนักงาน
สัญญาอนุญาต: จำกัดสิทธิ์
เว็บไซต์: office.microsoft.com
2007 ไมโครซอฟท์ ออฟฟิศ ซิสเต็มส์ หรือ ไมโครซอฟท์ ออฟฟิศ 2007 ได้ออกวางจำหน่ายสำหรับธุรกิจวันที่ 30 พฤศจิกายน พ.ศ. 2549 และจะออกวางจำหน่ายสำหรับบุคคลทั่วไปในช่วงต้นปี พ.ศ. 2550 ออฟฟิศ 2007 นั้นมีความสามารถใหม่อย่างมาก และที่เห็นได้ชัดที่สุดคือส่วนต่อประสานกับผู้ใช้ที่ปรับเปลี่ยนรูปแบบใหม่หมด โดยเรียกว่า ริบบอน โดยแทนที่เมนู และทูลบาร์เดิม
แม้ว่าไมโครซอฟท์ ออฟฟิศ 2007 ได้มีความสามารถใหม่เพิ่มขึ้นอย่างมาก แต่โปรแกรม Microsoft Frontpage นั้นได้ถูกย้ายออกและหยุดการพัฒนาแล้ว โดยมีผลิตภัณฑ์ไมโครซอฟท์ เอกซ์เพรสชันเว็บ มาแทนที่
ในชุดโปรแกรมทั้งหมดที่จะเปิดตัวนั้นแบ่งออกได้เป็น 7 ประเภทได้แก่
Microsoft Office Basic 2007 (ไม่เปิดเผยราคา เฉพาะ OEM)
Microsoft Office Home and Student 2007 (149 ดอลลาร์สหรัฐ)
Microsoft Office Standard 2007 (399 ดอลลาร์สหรัฐ)
Microsoft Office Small business 2007 (499 ดอลลาร์สหรัฐ)
Microsoft Office Professional 2007 (499 ดอลลาร์สหรัฐ)
Microsoft Office Professional Plus 2007 (ขายให้กลุ่มองค์กร)
Microsoft Office Enterprise 2007 (ขายให้กลุ่มองค์กร)
แหล่งข้อมูลอื่น

ไมโครซอฟท์ ออฟฟิศ ออนไลน์
ไต้เหลง

นายทหารของรัฐวุยก๊ก
| ไต้เหลง (ไต้ หลิง) |
| --- | --- |
戴凌 / 戴陵

ผู้พิทักษ์ทัพบุกจ๊ก (征蜀護軍 เจิงฉู่ฮู่จฺวิน)
ดำรงตำแหน่ง ค.ศ. ? (?) – ค.ศ. ? (?)
กษัตริย์: โจยอย
นายพันฉางฉุ่ย (長水校尉 ฉางฉุ่ยเซี่ยวเว่ย์)
ดำรงตำแหน่ง ค.ศ. ? (?) – ค.ศ. ? (?)
กษัตริย์: พระเจ้าเหี้ยนเต้ โจผี
 
ข้อมูลส่วนบุคคล
เกิด: ไม่ทราบ
เสียชีวิต: ไม่ทราบ
อาชีพ: นายทหาร

ไต้เหลง หรือ ไต้เหลียง มีชื่อในภาษาจีนกลางว่า ไต้ หลิง (จีน: 戴凌 หรือ 戴陵; พินอิน: Dài Líng) เป็นนายทหารของรัฐวุยก๊กในยุคสามก๊กของจีน
ประวัติ

ในปี ค.ศ. 220 ไต้เหลงผู้มีตำแหน่งเป็นนายพันฉางฉุ่ย (長水校尉 ฉางฉุ่ยเซี่ยวเว่ย์) มีส่วนร่วมกับขุนนางคนอื่น ๆ ในการเสนอโจผีให้สถาปนาตนเป็นจักรพรรดิ ในปีเดียวกันนั้น ไต้เหลงเตือนโจผีว่าไม่ควรออกไปล่าสัตว์บ่อยเกินไปเพราะโจผีชอบออกไปล่าสัตว์มาก โจผีโกรธจึงสั่งลงโทษไต้เหลงด้วยโทษสถานเบากว่าโทษประหารชีวิต ภายหลังได้ให้ไต้เหลงกลับมาดำรงตำแหน่งเดิม
ในปี ค.ศ. 231 เมื่อจูกัดเหลียงอัครมหาเสนาบดีแห่งรัฐจ๊กก๊กนำทัพเข้าปิดล้อมเขากิสาน (祁山 ฉีชาน; พื้นที่ภูเขาบริเวณอำเภอหลี่ มณฑลกานซู่ในปัจจุบัน) ไต้เหลงซึ่งเวลานั้นมีตำแหน่งผู้พิทักษ์ทัพบุกจ๊ก (征蜀護軍 เจิงฉู่ฮู่จฺวิน) ติดตามเตียวคับขุนพลวุยก๊กใต้บังคับบัญชาของสุมาอี้ในการรบต้านทัพจ๊กก๊ก ไต้เหลงนำทหารชั้นดี 4,000 นายไปรักษาอำเภอเซียงเท้ง (上邽縣 ช่างกุยเซี่ยน; ปัจจุบันคือนครเทียนฉุ่ย มณฑลกานซู่) หลังจากนั้นก็มีไม่มีการบันทึกถึงไต้เหลงในหลักฐานทางประวัติศาสตร์อีก
ในนิยายสามก๊ก

ในนวนิยายอิงประวัติศาสตร์เรื่องสามก๊กในศตวรรษที่ 14 ระบุว่าไต้เหลงได้รับมอบหมายจากสุมาอี้ให้ทำหน้าที่เป็นรองขุนพลของเตียวคับในการยกไปปล้นค่ายของจูกัดเหลียง แต่ไต้เหลงกลับเป็นฝ่ายถูกทหารจูกัดเหลียงล้อมไว้ เตียวคับฝ่าวงล้อมไปช่วยไต้เหลงออกมาได้ ต่อมาในการรบระหว่างสุมาอี้และจูกัดเหลียงครั้งหนึ่ง ไต้เหลงถูกทหารจ๊กก๊กจับตัวได้ ขงเบ้งให้เอาหมึกดำทาหน้าของไต้เหลงและปล่อยตัวไป
ดูเพิ่ม

รายชื่อบุคคลในยุคสามก๊ก
บรรณานุกรม

ตันซิ่ว (ศตวรรษที่ 3). จดหมายเหตุสามก๊ก (ซานกั๋วจื้อ).
ฝาน เสฺวียนหลิง (648). พงศาวดารราชวงศ์จิ้น (จิ้นชู).
ล่อกวนตง (ศตวรรษที่ 14). สามก๊ก (ซานกั๋วเหยี่ยนอี้).
| ด ค กบุคคลสำคัญในวุยก๊ก |
| --- | --- |
จักรพรรดิ:  โจผี  โจยอย  โจฮอง  โจมอ  โจฮวน 
จักรพรรดินี:  เปียนซี  เอียนซี  กุยฮุย  มอซือ  กวยทายเฮา  จักรพรรดินีเจิน  เตียวฮองเฮา  จักรพรรดินีหวาง  จักรพรรดินีเปี้ยน (โจมอ)  จักรพรรดินีเปี้ยน (โจฮวน) 
องค์ชายและราชนิกูลชาย:  โจเจียง  โจสิด  โจฮู  เฉา ก้ง  เฉา ก้าน  เฉา กุ่น  เฉา จฺวิ้น  เฉา จฺวี้  เฉา เจี้ยน  เฉา เปียว  เฉา เม่า (อ๋องแห่งเล่อหลิง)  เฉา ยง  เฉา สฺวิน  เฉา เสีย  เฉา เหยี่ยน  เฉา หรุย  เฉา หลิน (อ๋องแห่งตองไฮ)  เฉา หลิน (อ๋องแห่งไพก๊ก)  เฉา หลี่  เฉา ฮุย 
เจ้าหญิงและราชนิกูลหญิง:  โจเฮา  เฉา เซี่ยน  เฉา หฺวา  หลิว ม่าน  เจ้าหญิงตงเซียง  เจ้าหญิงอานหยาง 
ผู้สำเร็จราชการแผ่นดิน:  โจซอง  สุมาอี้  สุมาสู  สุมาเจียว  สุมาเอี๋ยน 
ขุนนางฝ่ายพลเรือน:  กงซุน หฺว่าง  กว่าน หนิง  กาเซี่ยง  กาอุ้น  โกหยิว  งอก๋ง  งีสง  จงฮิว  จูจ้าน  เจียวเจ้  โจง่าน  โจจุ้น  ชาง ฉือ  ซุนจู  ตังเจี๋ยว  ตังสิม  ตันกุ๋น  ตู้ จี  เตงปิด  เตงเหยียง  เตียวกี๋  เตียวต๋อง  เตียวบ้อ  เตียวอิบ  บู๊ขิวเตี้ยน  ปิดห้วน  เป้า ซฺวิน  เปาต้าน  ลิเตียน  ลิฮอง  เล่าเซียว  เล่าหัว  เลียงกี๋  หลีซิน  หวนแก  หันค่าย  หุยสิว  อองก๋วน  อองเก๋ง  อองซก  อองซิม  อองลอง  อองเหงียบ  อุยก๋วน  เอียวจ๋ง  ฮวนกาย  ฮวนห้อม  ฮัวหิม  ฮูสวน  แฮหัวหุย  แฮหัวฮุย  แฮหัวโฮ  แฮเฮาเหียน  โฮอั๋น 
ขุนนางฝ่ายทหาร:  กองซุนเอี๋ยน  กัว ซิว  กากุ๋ย  กุยห้วย  กุอั๋น  คันห่อง  เคาทู  เค้าอิ๋น  งักจิ้น  งักหลิม  งุยเป๋ง  จงป้า  จงโฮย  จวนตวน  จวนเต๊ก  จิวท่าย  จีนล่ง  จูกัดสู  จูกัดเอี๋ยน  จูเหลง  เจียวปั้น  เจียวอี้  โจจิ๋น  โจเจียง  โจเป๋า  โจหยิน  โจหอง  โจหุ้น  โจอี้  โจฮิว  ซินต๋ำ  ซินเป  ซินหงี  ซิหลง  ซุนเล้  เซงจุย  เซงเจ  ต๋องจู  ตันเกี๋ยน  ต้านท่าย  เตงงาย  เตาอี้  เตียวคับ  เตียวเต๊ก  เตียวเลี้ยว  เตียวอี้  เตียวฮอ  ไต้เหลง  บังเต๊ก  เบ้งตัด  บุนขิม  บุนเพ่ง  บุนเอ๋ง  บุนเฮา  บู๊ขิวเขียม  ปีเอียว  ลิหิม  สุมาปอง  สุมาเล่าจี๋  สุเมา  หมันทอง  หวาง หลิง  อองกี๋  อองซอง  อองสง  อ้าวจุ๋น  อิกิ๋ม  อินต้ายบก  อินเล้  อุยก๋วน  เอียวเก๋า  เอียวฉิว  ฮั่นจ๋ง  เฮ็กเจียว  เฮาหุน  แฮหัวซง  แฮหัวตุ้น  แฮหัวป๋า  แฮหัวหลิม 
สตรีที่มีชื่อเสียงคนอื่น ๆ:  กัว หฺวาย  จาง ชางผู  จาง ชุนหฺวา  เจ้าหญิงฉางชาน  ชุยชื่อ  ซัวเอี๋ยม  ซินเหียนเอ๋ง  เซี่ยโหว ฮุย  ผาง เอ๋อ  เว่ย์ ฮฺวาฉุน  สฺวิน ฉ่าย  สฺวี อี้  หวาง ยฺเหวียนจี  หยาง เยี่ยน  หวาง อี้  หยาง ฮุย-ยฺหวี  แฮฮัวเหลง 
บุคคลที่มีชื่อเสียงคนอื่น ๆ:  กวนลอ  กองซุนสิว  แก่หวน  โจวุนซก  ปีเอี๋ยน  ปู้ตู้เกิน  ม้ากิ้น  ลิวฮู  ลุนติด  ห่อปี  อองเกี๋ยน  เอียวจอ  โอยเอี๋ยน
ไมโครซอฟท์ เวิร์ด

| --- | --- |


นักพัฒนา: ไมโครซอฟท์
ระบบปฏิบัติการ: ไมโครซอฟท์ วินโดวส์
ประเภท: โปรแกรมประมวลคำ
สัญญาอนุญาต: กรรมสิทธิ์ EULA
เว็บไซต์: ไมโครซอฟท์ เวิร์ด
ไมโครซอฟท์ เวิร์ด เป็นโปรแกรมประมวลคำเพื่อการค้า ออกแบบโดยไมโครซอฟท์ เปิดตัวเป็นครั้งแรกในปี ค.ศ. 1983 ภายใต้ชื่อ มัลติ-ทูล เวิร์ด สำหรับระบบปฏิบัติการ Xenix โดยมีเวอร์ชันอื่นๆ ออกมาอีกภายหลังเพื่อทำงานเขียนสำหรับแพลตฟอร์มอื่นๆ อาทิเช่น ไอบีเอ็มพีซีรันบนดอส (1983), แอปเปิล แมคอินทอช (1984), เอที&ที Unix PC (1985), Atari ST (1986), SCO UNIX, โอเอส/2, และไมโครซอฟท์ วินโดวส์ (1989) โดยเป็นองค์ประกอบหนึ่งของซอฟต์แวร์ระบบไมโครซอฟท์ ออฟฟิศ ซึ่งเป็นผลิตภัณฑ์ที่ขายแยกต่างหาก และรวมอยู่ในไมโครซอฟท์ เวิร์ก สูท เวอร์ชันปัจจุบัน คือ ไมโครซอฟท์ เวิร์ด 2016 สำหรับวินโดว์ และ 2016 สำหรับแมค (Microsoft Office 2016 for Mac) นอกจากนี้ยังมีใน Word Mobile ซึ่งเป็น freeware ในกลุ่ม ไมโครซอฟท์ ออฟฟิส โมบายล์ ในระบบปฏิบัติการ Windows 10, Windows Phone, iOS และ Android
ประวัติ > จุดกำเนิด และ การเติบโต: 1981 ถึง 1995

ในปี 1981 ไมโครซอฟท์ได้จ้าง Charles Simonyi นักพัฒนาหลักของBravo โปรแกรมประมวลค่าGUI ตัวแรก ซึ่งพัฒนาบน Xerox PARC Simonyi เริ่มสร้างโปรแกรมประมวลค่าที่ชื่อว่ามัลติ-ทูล เวิร์ด และต่อมาได้จ้างRichard Brodie อดีตพนักงานฝึกหัดบริษัทXerox เพื่อมาเป็นsoftware engineer หลัก จนถึงปัจจุบัน
โรนัลดี กาปูคู

โรนัลดี กาปูคู (Ronaldi Kapughu)  นักมวยสากลชาวอินโดนีเซีย เกิดที่ ตาลวด ประเทศอินโดนีเซีย สถิติการชก 11 ครั้ง ชนะ 4 เสมอ 1 แพ้ 6
ประวัติ

กาปูคูขึ้นชกมวยสากลอาชีพครั้งแรกเมื่อ 1 พฤษภาคม พ.ศ. 2542 ชนะคะแนนบะห์ดี อาฆาซี  ที่จาการ์ตา เขาหยุดชกไปสามปี กลับมาชกอีกใน พ.ศ. 2545 ต่อมา กาปูคูขึ้นชิงแชมป์อินโดนีเซียรุ่นเฟเธอร์เวทเมื่อ 26 กันยายน พ.ศ. 2546 เสมอกับอันเดรียน จอห์น ไม่ได้แชมป์ การ์ปูคูขึ้นชิงแชมป์รุ่นเดิมอีกครั้งเมื่อ 17 สิงหาคม พ.ศ. 2547 คราวนี้เขาเป็นฝ่ายชนะคะแนน คริสเตียน ซัวเด ได้แชมป์มาครอง หลังจากนั้น กาปูคูเดินทางมาชิงแชมป์ IBF แพนแปซิฟิกรุ่รเฟเธอร์เวทเมื่อ 12 พฤศจิกายน พ.ศ. 2547 ปรากฏว่ากาปูคูเป็นฝ่ายแพ้น็อคฟ้าประกอบ รักเกียรติยิมไปแค่ยก 2 เท่านั้น และเมื่อกลับไปที่อินโดนีเซีย ขึ้นชกป้องกันแชมป์อินโดนีเซียเมื่อ 30 เมษายน พ.ศ. 2548 ก็เป็นฝ่ายแพ้คะแนน ออร์ลันโด ซิโตฮัง เสียแชมป์ไปอีก จากนั้น การชกของกาปูคูก็ตกต่ำลง เขาไปชกนอกรอบที่ญี่ปุ่น แพ้คะแนนนักมวยเจ้าถิ่น จากนั้นขึ้นชกอีกเพียงครั้งเดียวเมื่อ 10 ตุลาคม พ.ศ. 2548 แพ้คะแนน อเล็กซานเดอร์ บายาวา จากนั้นก้แขวนนวมไป
เกียรติประวัติ

แชมป์ประเทศอินโดนีเซียรุ่นเฟเธอร์เวท (2547 - 2548)
เคยชิงแชมป์ต่อไปนี้แต่ไม่สำเร็จ
ชิงแชมป์ IBF แพนแปซิฟิกรุ่นเฟเธอร์เวทเมื่อ 12 พฤศจิกายน 2547 แพ้น็อค ฟ้าประกอบ รักเกียรติยิม ยก 2
Cainocrinidae

| Cainocrinidae |
| --- | --- |

การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: สัตว์ Animalia
ไฟลัม:: เอไคโนเดอร์มาตา Echinodermata
ชั้น:: Crinoidea Crinoidea
อันดับ:: Isocrinida Isocrinida
วงศ์:: Cainocrinidae Cainocrinidae
สปีชีส์:: Cainocrinidae
ชื่อทวินาม
Cainocrinidae 

Cainocrinidae เป็นสกุลของอิคีเนอเดอร์เมอเทอที่อยู่ในวงศ์ Isocrinida.
สปีชีส์ในสกุล ได้แก่:
Nielsenicrinus Rasmussen, 1961
Teliocrinus Döderlein, 1912
Cadetactis

| Cadetactis |
| --- | --- |

การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: สัตว์ Animalia
ไฟลัม:: ไนดาเรีย Cnidaria
ชั้น:: แอนโธซัว Anthozoa
อันดับ:: Actiniaria Actiniaria
วงศ์:: Condylanthidae Condylanthidae Fautin, 2016
สกุล:: Cadetactis Cadetactis (Carlgren, 1950)
สปีชีส์:: Cadetactis elongata
ชื่อทวินาม
Cadetactis elongata (Carlgren, 1950)

ชื่อพ้อง
 Charisella Carlgren, 1950
Cadetactis เป็นสกุลของไนดาเรียที่อยู่ในวงศ์ Condylanthidae มีเพียงสปีชีส์เดียวคือ Cadetactis elongata.
Caerosternus

| Caerosternus |
| --- | --- |

การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: สัตว์ Animalia
ไฟลัม:: สัตว์ขาปล้อง Arthropoda
ชั้น:: แมลง Insecta
อันดับ:: อันดับด้วง Coleoptera
วงศ์:: Histeridae Histeridae
สกุล:: Caerosternus Caerosternus J. L. LeConte, 1852
สปีชีส์:: Caerosternus
ชื่อทวินาม
Caerosternus J. L. LeConte, 1852

Caerosternus เป็นสกุลของด้วงที่อยู่ในวงศ์ Histeridae มีเพียง 1 สปีชีส์คือ C. americanus
Cadella

| Cadella |
| --- | --- |

การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: สัตว์ Animalia
ไฟลัม:: มอลลัสกา Mollusca
ชั้น:: ชั้นไบวาลเวีย Bivalvia
อันดับ:: Cardiida Cardiida
วงศ์:: Tellinidae Tellinidae
สกุล:: Cadella Cadella Dall, Bartsch & Rehder, 1938
สปีชีส์:: Cadella
ชื่อทวินาม
Cadella Dall, Bartsch & Rehder, 1938

Cadella เป็นสกุลของชั้นไบวาลเวียที่อยู่ในวงศ์ Tellinidae
สกุลนี้พบว่ามีการกระจายทั่วโลก
สปีชีส์ในสกุลนี้ ได้แก่:
Cadella coltroi M.Huber, Langleit & Kreipl, 2015
Cadella crebrimaculata (Sowerby II, 1868)
Cadella delta (Yokoyama, 1922)
Cephalobaenida

| Cephalobaenida |
| --- | --- |

การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: สัตว์ Animalia
ไฟลัม:: สัตว์ขาปล้อง Arthropoda
ไฟลัมย่อย:: Crustacea Crustacea
ชั้น:: Maxillopoda Maxillopoda
อันดับ:: Cephalobaenida Cephalobaenida
สปีชีส์:: Cephalobaenida
ชื่อทวินาม
Cephalobaenida 

Cephalobaenida เป็นสกุลของสัตว์พวกกุ้งกั้งปูที่อยู่ในวงศ์ Maxillopoda.
สปีชีส์ในสกุล ได้แก่:
Cephalobaenidae
Reighardiidae
Calacanthus

| Calacanthus |
| --- | --- |

การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: พืช Plantae
เคลด:: พืชมีท่อลำเลียง Tracheophytes
เคลด:: พืชดอก Angiosperms
เคลด:: พืชใบเลี้ยงคู่แท้ Eudicots
เคลด:: แอสเทอริด Asterids
อันดับ:: กะเพรา Lamiales
วงศ์:: เหงือกปลาหมอ Acanthaceae
สกุล:: Calacanthus Calacanthus T.Anderson ex Benth.
สปีชีส์:: Calacanthus
ชื่อทวินาม
Calacanthus T.Anderson ex Benth.

Calacanthus เป็นสกุลของพืชดอกที่อยู่ในวงศ์เหงือกปลาหมอ
ถิ่นกำเนิดของมันคืออินเดีย
สปีชีส์ในสกุล ได้แก่:
Calacanthus grandiflorus (Dalzell) Radlk.
โจวันนี ดี โลเรนโซ

โจวันนี ดี โลเรนโซ Cavaliere OMRI (เกิด 4 สิงหาคม ค.ศ. 1993) เป็นนักฟุตบอลชาวอิตาลีที่เล่นในตำแหน่งแบ็กขวาให้แก่นาโปลีในเซเรียอาและทีมชาติอิตาลี
ทีมชาติ

ดี โลเรนโซเคยเป็นตัวแทนของทีมชาติอิตาลีในรุ่นอายุไม่เกิน 20 ปีและรุ่นอายุไม่เกิน 21 ปี
วันที่ 14 สิงหาคม ค.ศ. 2013 เขาลงเล่นนัดแรกให้แก่ทีมชาติรุ่นอายุไม่เกิน 21 ปีภายใต้การคุมทีมของอดีตนักฟุตบอลอิตาลี ลุยจี ดี บีอาโจ ในเกมกระชับมิตรที่พบกับสโลวาเกีย ซึ่งอิตาลีเอาชนะไปได้ 4–1
เขาลงเล่นให้แก่ทีมชาติชุดใหญ่ครั้งแรกเมื่อวันที่ 15 ตุลาคม ค.ศ. 2019 โดยได้ลงเล่นเป็นตัวจริง ช่วยให้ทีมบุกไปเอาชนะลีชเทินชไตน์ 5–0 ในฟุตบอลชิงแชมป์แห่งชาติยุโรป 2020 รอบคัดเลือก
เดือนมิถุนายน ค.ศ. 2021 เขามีชื่อติดทีมชาติอิตาลีในการแข่งขันฟุตบอลชิงแชมป์แห่งชาติยุโรป 2020 ภายใต้การคุมทีมของโรแบร์โต มันชีนี วันที่ 11 กรกฎาคม เขาได้ลงเล่นเต็มเวลาในนัดชิงชนะเลิศที่สนามกีฬาเวมบลีย์และมีส่วนช่วยให้อิตาลีชนะเลิศรายการนี้เป็นสมัยที่สอง หลังจากที่เอาชนะการยิงลูกโทษเหนืออังกฤษ 3–2
ชีวิตส่วนตัว

ดี โลเรนโซ เกิดที่ Castelnuovo di Garfagnana พ่อแม่ของเขามาจากกัมปาเนียในภาคใต้ของอิตาลี
เกียรติประวัติ

เอมโปลี
เซเรียบี: 2017–18
นาโปลี
โกปปาอีตาเลีย: 2019–20
อิตาลี
ฟุตบอลชิงแชมป์แห่งชาติยุโรป: 2020
เกียรติประวัติ > เครื่องราชอิสริยภรณ์

5th Class / Knight: เครื่องอิสริยาภรณ์คุณธรรมแห่งสาธารณรัฐอิตาลี: 2021